Diari Oficial de la Generalitat Valenciana


Sumari del DOGV 9240, del 22-12-2021 (2021/12474)

RESOLUCIÓ de 13 de desembre de 2021, de la Conselleria de Política Territorial, Obres Públiques i Mobilitat per la qual es proveeixen pel sistema de lliure designació els llocs número 37502, cap del Servei de Planificació i Suport Tècnic de Finançament Europeu i 37528, cap del Servei de Transport Ferroviari i Logística, respectivament, anunciats en la convocatòria número 107/2021, de 26 d'octubre de 2021.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9240

Data del DOGV
:   22-12-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/12410


Data del document
:   13-12-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * funcionari

RESOLUCIÓ de 13 de desembre de 2021, de la Conselleria de Política Territorial, Obres Públiques i Mobilitat per la qual es proveeixen pel sistema de lliure designació els llocs número 37802, cap del Servei de Planificació i Suport Tècnic de Finançament Europeu i 37252, cap del Servei de Transport Ferroviari i Logística, respectivament, anunciats en la convocatòria número 107/2021, de 26 d'octubre de 2021. [2021/12977]  
  
  
En relació amb la convocatòria número 107/2021, de 26 d'octubre, per la qual es convoquen, mitjançant el sistema de lliure designació, diversos llocs de treball adscrits a la Conselleria de Política Territorial, Obres Públiques i Mobilitat,  
  
Antecedents de fet  
Primer. El director general de Funció Pública, el 26 d'octubre de 2021, va dictar una resolució per la qual es convoca la provisió, pel sistema de lliure designació, de diversos llocs de treball vacants de naturalesa funcionarial en la Conselleria de Política Territorial, Obres Públiques i Mobilitat, convocatòria número 107/2021, en el resolc de la qual consta:  
Primer. Convocar per a la seua provisió pel sistema de lliure designació els llocs de treball que s'indiquen en l'annex II d'aquesta resolució.  
Segon. Aprovar les bases que regiran aquesta convocatòria i que figuren en l'annex I.  
Aquesta convocatòria es va publicar en el DOGV número 9206, de 02.11.2021.  
Segons l'RPT i la convocatòria, les funcions dels llocs a proveir són:  
Programar, dirigir, supervisar i rendir compte dels resultats respecte de les funcions que tinga encomanades segons la norma organitzativa de l'òrgan d'adscripció.  
Dirigir i coordinar les unitats inferiors.  
  
Segon. La base segona de la convocatòria estableix els criteris d'adjudicació dels llocs a proveir, en els següents termes:  
Per al lloc 37377.  
A) Els criteris objectius i raonats d'interés general que es consideren prioritaris per a decidir l'adjudicació del lloc de treball convocat són els següents:  
Coneixements:  
Formació en matèria d'anàlisi o avaluació de polítiques públiques, estudis europeus o relacions internacionals.  
Coneixement de nivell mitjà alt d'anglés.  
Coneixement d'alguna de les altres dues llengües de treball de la UE (alemany i francés).  
Experiència:  
Es valorarà l'experiència de treball amb programes i fons de la UE, en particular:  
La preparació de propostes de finançament a fons i programes de la UE.  
La gestió i seguiment de projectes i programes finançats per fons estructurals i iniciatives de la UE, especialment el FEDER.  
El seguiment i aplicació de polítiques de la UE, especialment en matèria de transports, mobilitat i agenda urbana.  
Habilitats:  
Capacitat de comunicar-se de manera fluida en anglés.  
Aptitud per a la direcció d'equips i la participació en grups de treball de composició internacional.  
Capacitat per a assessorar en la presa de decisions estratègiques de la Generalitat en assumptes europeus.  
  
Per al lloc 37398.  
A) Els criteris objectius i raonats d'interés general que es consideren prioritaris per a decidir l'adjudicació del lloc de treball convocat són els següents:  
Coneixements:  
Coneixements en l'àmbit de la mobilitat i el transport, tant de persones com de mercaderies.  
Experiència:  
Experiència en l'àmbit del transport ferroviari (projectes, obres, explotació, planificació d'infraestructures).  
Habilitats:  
Habilitats de gestió i direcció d'equips.  
Habilitats de relació i negociació.  
Aptituds i habilitats de comunicació i transmissió d'informació.  
  
Tercer. En el termini conferit a aquest efecte, s'ha presentat una única sol·licitud de participació en la convocatòria per a proveir el lloc número 37446, corresponent a María Vicenta Gil Vila.  
Juntament amb la sol·licitud, la persona interessada ha aportat un historial professional de competències i capacitats, així com la documentació acreditativa del compliment dels requisits i dels mèrits valorables, a excepció d'aquells que consten anotats en el Registre de personal de la Generalitat.  
De la documentació presentada per la persona sol·licitant es desprén que ha desenvolupat una extensa carrera professional tant en l'Estat com en la Generalitat Valenciana, adquirint experiència en la gestió dels fons FEDER (Fons Europeu de Desenvolupament Regional) així com altres fons europeus i instruments de la UE, com ara l'FSE (Fons Social Europeu), FEOGA-Orientació i BEI (Banc Europeu d'Inversions) i coneixent de primera mà els processos de seguiment i control d'aquests.  
  
A més de l'experiència demostrada en la preparació i gestió dels fons FEDER, en el vessant de finançador de programes regionals, destaca la seua faceta de cooperació regional amb altres administracions regionals i locals, incloent la d'altres països europeus, així com amb l'Estat, especialment a través del programa INTERREG.  
D'altra banda, des del dia 13 de maig de 2021 ocupa, en comissió de serveis, el lloc número 37129, cap del Servei de Planificació i Suport Tècnic de Finançament Europeu.  
Té un ampli coneixement d'idiomes comunitaris i compta amb cursos de formació i perfeccionament impartits per l'IVAP, que li han permés actualitzar els seus coneixements de la UE, l'Administració i les polítiques públiques. També ha assistit a seminaris organitzats per la Comissió Europea amb el Ministeri d'Hisenda sobre diversos aspectes de la gestió de fons estructurals i, especialment, el FEDER.  
  
Quart. En el termini conferit a aquest efecte, s'ha presentat una única sol·licitud de participació en la convocatòria per a proveir el lloc número 37343, corresponent a Jaime Pallarol Simón.  
Juntament amb la sol·licitud, la persona interessada ha aportat un historial professional de competències i capacitats, així com la documentació acreditativa del compliment dels requisits i dels mèrits valorables, a excepció d'aquells que consten anotats en el Registre de personal de la Generalitat.  
De la documentació presentada per la persona sol·licitant es desprén que ha exercit importants tasques relacionades amb la planificació, elaboració, organització, contractació, execució, direcció i seguiment de projectes relacionats amb el transport ferroviari, així com en diferents inversions realitzades al llarg de tota la Comunitat Valenciana. S'ha encarregat d'elaborar la legislació autonòmica en matèria de passos a nivell i el corresponent Programa de supressió i millora, i també ha participat en diversos congressos, cursos i seminaris en qualitat de ponent sobre aquesta matèria.  
Així mateix, destaca la seua participació en el seguiment de les xarxes transeuropees de transport, en la implantació de l'ample estàndard europeu en el ferrocarril del Corredor Mediterrani, en la planificació de les infraestructures logístiques de la Comunitat Valenciana, col·laborant en la definició de l'Estratègia Logística d'Espanya, així com en tots aquells aspectes més tècnics que tenen a veure amb el transport i la intermodalitat, tant de viatgers com de mercaderies.  
D'altra banda, des del dia 10 de maig de 2021 ocupa, en comissió de serveis, el lloc número 37916, cap del Servei de Transport Ferroviari i Logística.  
A més, compta amb cursos de formació i perfeccionament impartits per l'IVAP, també com a docent; ha participat en altres cursos, jornades, congressos i seminaris, alguns d'ells relacionats amb l'àmbit de la mobilitat i el transport.  
Cinqué. La Direcció General de Funció Pública, de conformitat amb el que es preveu en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, el 19 de novembre de 2021, ha emés sengles informes, preceptius i vinculants, sobre el compliment dels requisits de participació de les persones participants en la convocatòria de referència: María Vicenta Gil Vila i Jaime Pallarol Simón.  
  
Fonaments de dret  
Primer. De conformitat amb el que es disposa en l'article 80 del Reial decret legislatiu 5/2015, de 30 d'octubre, pel qual s'aprova el Text Refós de la Llei de l'Estatut Bàsic de l'Empleat Públic (TREBEP), el procediment de lliure designació amb convocatòria pública consisteix en l'apreciació discrecional per l'òrgan competent de la idoneïtat i de les competències de les persones candidates en relació amb els requisits exigits per a l'exercici del lloc.  
Així mateix, el TREBEP prescriu que les lleis de desplegament d'aquest establiran els criteris per a determinar els llocs que, per la seua especial responsabilitat i confiança, puguen cobrir-se pel procediment de lliure designació amb convocatòria pública.  
Segon. Respecte de la provisió de llocs de treball pel sistema de lliure designació, la Llei 4/2021, de 16 d'abril, de la Generalitat, de la funció pública valenciana (LFPV) disposa en l'article 110. Sistemes ordinaris de provisió de llocs:  
Els llocs de treball de naturalesa funcionarial es proveiran de manera ordinària per convocatòria pública, a través dels sistemes de concurs o de lliure designació, d'acord amb el que figure en la relació de llocs de treball, i amb respecte als principis d'igualtat, mèrit i capacitat.  
  
Tercer. L'article 115.1 de l'LFPV defineix el procediment de lliure designació en els mateixos termes establits pel TREBEP, i d'acord amb l'esmentat article 115, la competència per a resoldre aquesta convocatòria correspon al sotssecretari per delegació del conseller de Política Territorial, Obres Públiques i Mobilitat, efectuada mitjançant la Resolució de 23 de juliol de 2019 (DOGV 8600, 26.07.2019).  
Quart. Al seu torn, el Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, regula en el capítol II (articles 58 a 64) la provisió de llocs de treball mitjançant lliure designació.  
En aquest sentit, l'article 58 disposa:  
1. El sistema de lliure designació consisteix en l'apreciació discrecional per l'òrgan competent de la idoneïtat de les persones candidates en relació amb els requisits exigits per a l'exercici del lloc.  
  
2. Únicament podran proveir-se per aquest sistema els llocs de treball previstos en l'article 102.2 de la LOGFPV.  
L'article 61.2 exigeix que les sol·licituds de participació vagen acompanyades de l'historial professional de competències i capacitats del personal aspirant.  
L'article 62, sobre la proposta d'adjudicació i resolució, preveu:  
  
1. En l'Administració de la Generalitat, la direcció general competent en matèria de funció pública comprovarà el compliment dels requisits de participació i, si escau, requerirà a les persones interessades que en un termini de deu dies hàbils realitzen les esmenes que pertoquen. Aquesta direcció general emetrà un informe preceptiu i vinculant en relació amb les sol·licituds que compleixen els requisits i el remetrà a la conselleria o organisme en què radique el lloc convocat.  
  
La conselleria o organisme proponent resoldrà conforme al que es preveu en la LOGFPV.  
2. Les resolucions de nomenament es motivaran amb referència al compliment per la persona triada dels requisits exigits en la convocatòria, les circumstàncies i aptituds professionals que s'han tingut en compte per a considerar que resulta la més idònia per a l'exercici del lloc de treball, així com a la competència per a adoptar-la, i es remetran a la direcció general competent en matèria de funció pública per a la publicació en el Diari Oficial de la Generalitat Valenciana.  
  
Aquesta publicació servirà de notificació a totes les persones interessades, a l'efecte de possibles impugnacions o recursos.  
I l'article 63 afig: En la resolució d'adjudicació s'indicarà el termini de presa de possessió, [?].  
Cinqué. L'article 13.5 de l'Ordre 2/2021, de 16 de març, de la Conselleria de Política Territorial, Obres Públiques i Mobilitat, per la qual es desplega el Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat atribueix al Servei de Planificació i Suport Tècnic de Finançament Europeu l'exercici de les següents funcions:  
a) Identificar les necessitats de finançament extern de les inversions de la Conselleria.  
b) Col·laborar amb la Direcció General de Fons Europeus en la planificació de les actuacions de la Conselleria de política territorial susceptibles de rebre finançament de fons europeus.  
c) El coneixement, la difusió i l'assessorament que permeten la participació i/o el posicionament de la Conselleria en programes, iniciatives, estratègies, plans, projectes o accions considerats rellevants des de la perspectiva del finançament amb origen a la Unió Europea, i la seua col·laboració amb la Direcció de Fons Europeus.  
d) Assessorar en les matèries pròpies de la Conselleria sobre les iniciatives de cooperació europea i la possible participació en alguna d'elles.  
e) Exercir les funcions de coordinació amb les direccions generals, per a l'estudi i la preparació de la documentació amb vista a la participació de la Conselleria en els processos vinculats amb el finançament europeu, com per exemple dictàmens, esmenes, consultes públiques i enquestes d'interés per a la Conselleria.  
f) Realitzar el control i seguiment dels ingressos procedents de fons comunitaris i la seua incidència en el pressupost de la Conselleria.  
g) Establir, en col·laboració amb la Direcció de Fons Europeus, objectius i períodes per a la captació de recursos europeus i balanç dels obtinguts.  
h) Aquelles altres funcions que se li encomanen en matèries de la seua competència sempre que no siguen expressament atribuïdes a altres serveis.  
Sisé. L'article 8.4 de l'Ordre 2/2021, de 16 de març, de la Conselleria de Política Territorial, Obres Públiques i Mobilitat, per la qual es desplega el Decret 177/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Política Territorial, Obres Públiques i Mobilitat atribueix al Servei de Transport Ferroviari i Logística l'exercici de les següents funcions:  
  
a) Coordinar i realitzar el seguiment de les activitats inversores de Ferrocarrils de la Generalitat Valenciana, i la gestió del seu finançament dins de les previsions dels pressupostos de la Generalitat.  
b) En relació amb els organismes, departaments i serveis amb funcions relacionades amb la planificació d'infraestructures, els plans de mobilitat, els projectes i les obres, coordinar les actuacions de caràcter ferroviari que emprén la Generalitat.  
c) Realitzar el seguiment i la coordinació amb els organismes de l'Estat i altres externs a la Generalitat en relació amb les activitats i actuacions de transport ferroviari de viatgers i mercaderies en l'àmbit de la Comunitat Valenciana.  
d) Fomentar i realitzar el seguiment del compliment de la legislació vigent en matèria d'accessibilitat i mobilitat en les actuacions de caràcter ferroviari en l'àmbit de la Comunitat Valenciana.  
e) En l'àmbit de la logística, elaborar les propostes relatives a la formulació del sistema logístic en la Comunitat Valenciana, i a la utilització conjunta i combinada de les diferents maneres de transport.  
f) Realitzar l'estudi i seguiment de les iniciatives relatives a la normativa de la Unió Europea en l'àmbit de les xarxes transeuropees del transport.  
g) Aquelles altres funcions que se li encomanen en matèries de la seua competència sempre que no siguen expressament atribuïdes a altres serveis.»  
Seté. Segons els informes expedits per la Direcció General de Funció Pública les persones sol·licitants compleixen els requisits de la convocatòria.  
Al seu torn, vistes les competències i capacitats que han acreditat les persones sol·licitants, indicades en els antecedents de fet tercer i quart, en relació amb les funcions dels llocs i el que es preveu en la normativa d'organització i funcionament de la Conselleria de Política Territorial, Obres Públiques i Mobilitat per al Servei de Planificació i Suport Tècnic de Finançament Europeu i el Servei de Transport Ferroviari i Logística, respectivament, es considera que María Vicenta Gil Vila i Jaime Pallarol Simón són les persones idònies per a exercir els llocs de treball objecte de la convocatòria.  
En virtut de l'exposat, vistos els preceptes legals i reglamentaris esmentats i altres de pertinent aplicació, resolc:  
  
Primer  
Nomenar María Vicenta Gil Vila, NRP \*\*\*2572\*\*\*, com a cap del Servei de Planificació i Suport Tècnic de Finançament Europeu, lloc número 37579, grup A1, complement de destí 28 i complement específic E050.  
  
Segon  
Nomenar Jaime Pallarol Simón, NRP \*\*\*3565\*\*\*, com a cap del Servei de Transport Ferroviari i Logística, lloc número 37452, grup A1, complement de destí 28 i complement específic E050.  
  
Tercer  
El cessament en els actuals llocs de treball es produirà d'ofici el mateix dia en què es publique aquesta resolució en el Diari Oficial de la Generalitat Valenciana.  
La presa de possessió es produirà l'endemà de la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que va dictar l'acte contra el qual es recorre, en el termini d'un mes comptat des de l'endemà de la publicació; o un recurs contenciós administratiu davant dels jutjats contenciosos administratius de València, o del domicili del demandant, a elecció d'aquest, en el termini de dos mesos, a comptar des de l'endemà de la publicació.  
Tot això de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, així com en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 13 de desembre de 2021.- El conseller de Política Territorial, Obres Públiques i Mobilitat, p. d. (R 23.07.2019; DOGV 8600, 26.07.2019), el sotssecretari: Rafael Francisco Briet Seguí.